+-----------------------------------------------------------------------+
|   8. การจัดการ                                                         |
+-----------------------------------------------------------------------+

8.1 โครงสร้างการจัดการของคณะกรรมการบริษัท มีรายละเอียดดังนี้

หมายเหตุ : ** กรรมการตรวจสอบลำดับที่ 1
มีความรู้และประสบการณ์เพียงพอที่จะสามารถทำหน้าที่ในการสอบทาน
ความน่าเชื่อถือของงบการเงิน

 คณะกรรมการบริษัท

มีอำนาจหน้าที่ดูแลและจัดการบริษัทให้เป็นไปตามกฎหมาย วัตถุประสงค์และข้อบังคับของบริษัท
รวมทั้งมติของที่ประชุมผู้ถือหุ้น
คณะกรรมการมีอำนาจมอบหมายให้กรรมการคนใดคนหนึ่งหรือหลายคนหรือบุคคลอื่น
กระทำการอย่างใดแทนคณะกรรมการได้
รวมทั้งมีอำนาจแต่งตั้งกรรมการจำนวนหนึ่งตามที่เห็นสมควรให้เป็นคณะกรรมการบริหาร
และในจำนวนนี้ให้กรรมการคนหนึ่งเป็นประธานกรรมการบริหาร
โดยให้มีอำนาจหน้าที่ควบคุมดูแลกิจการของบริษัทตามที่คณะกรรมการมอบหมาย
และให้กรรมการผู้จัดการใหญ่เป็นกรรมการบริหารโดยตำแหน่ง

คณะกรรมการต้องมีอย่างน้อย 5 ท่าน จะถือหุ้นของบริษัทหรือไม่ก็ได้
แต่กรรมการไม่น้อยกว่าครึ่งหนึ่งของจำนวนกรรมการทั้งหมดต้องเป็นผู้มีถิ่นฐานอยู่ในราชอาณาจักร
การเลือกตั้งกรรมการของบริษัทกระทำโดยที่ประชุมผู้ถือหุ้นตามหลักเกณฑ์และวิธีการตามข้อบังคับของบริษัท
โดยในการประชุมสามัญประจำปีทุกครั้ง ให้กรรมการ 1 ใน 3
ของจำนวนกรรมการนั้นพ้นจากตำแหน่ง โดยในปีที่ 1 และ 2 ให้ใช้วิธีจับฉลาก ส่วนในปีต่อ ๆ ไป
ให้กรรมการซึ่งอยู่ในตำแหน่งนานที่สุดเป็นผู้พ้นจากตำแหน่ง
กรรมการซึ่งพ้นจากตำแหน่งด้วยเหตุดังกล่าวอาจได้รับเลือกตั้งให้กลับมารับตำแหน่งอีกก็ได้
นอกจากการพ้นตำแหน่งตามวาระข้างต้น กรรมการพ้นจากตำแหน่งเมื่อตาย
หรือลาออกโดยทำเป็นหนังสือยื่นต่อบริษัท หรือขาดคุณสมบัติมีลักษณะต้องห้ามตามกฎหมาย
หรือที่ประชุมผู้ถือหุ้นมีมติให้ออกด้วยคะแนนเสียงไม่น้อยกว่า 3 ใน 4
ของจำนวนผู้ถือหุ้นที่เข้าประชุมและมีสิทธิออกเสียง หรือศาลมีคำสั่งให้ออก

อำนาจกรรมการและข้อจำกัดอำนาจกรรมการ

1.  ชื่อและจำนวนกรรมการ ซึ่งมีอำนาจลงลายมือชื่อแทนบริษัท คือ นายสุเวทย์ ธีรวชิรกุล หรือ
    นายสมเกียรติ มรรคยาธร หรือ นายเกษมสุข จงมั่นคง หรือ นายสมบูรณ์ วงศ์รัศมี
    กรรมการสองในสี่ท่านนี้ลงลายมือชื่อร่วมกันและประทับตราสำคัญของบริษัท

2.  ข้อจำกัดอำนาจกรรมการไม่มี

 คณะกรรมการบริหาร

คณะกรรมการบริหารแต่งตั้งโดยคณะกรรมการบริษัท
คณะกรรมการบริหารมีอำนาจหน้าที่ควบคุมดูแลกิจการของบริษัท ตามที่คณะกรรมการบริษัทมอบหมาย
คณะกรรมการบริหาร ประกอบไปด้วย ประธานกรรมการบริหาร รองประธานกรรมการบริหาร
และกรรมการผู้จัดการใหญ่

คณะกรรมการบริหาร จะประชุมร่วมกับคณะทำงานของบริษัทอย่างน้อยเดือนละ 1 ครั้ง
เพื่อพิจารณาวาระต่างๆ เช่น ผลการดำเนินงานประจำเดือน, งบประมาณ,
แผนการลงทุนระยะสั้นระยะยาว, และเรื่องอื่นๆ ตามที่ได้รับมอบหมายจากคณะกรรมการบริษัท
จากนั้นคณะกรรมการบริหารจะรายงานต่อไปยังคณะกรรมการบริษัทในการประชุมคณะกรรมการซึ่งมีทุกเดือน

 คณะกรรมการตรวจสอบ

คณะกรรมการตรวจสอบแต่งตั้งโดยคณะกรรมการบริษัท
ตามหลักเกณฑ์และคุณสมบัติตามที่ตลาดหลักทรัพย์แห่งประเทศไทยกำหนด
และรายงานโดยตรงต่อคณะกรรมการบริษัท

คณะกรรมการตรวจสอบประกอบด้วย ประธานกรรมการตรวจสอบ กรรมการตรวจสอบ 2 ท่าน
และเลขานุการคณะกรรมการตรวจสอบ โดยคณะกรรมการตรวจสอบมีหน้าที่และความรับผิดชอบดังนี้

(1) สอบทานให้บริษัทมีการรายงานทางการเงินอย่างถูกต้องและเพียงพอ

(2) สอบทานให้บริษัทมีระบบการควบคุมภายใน (internal control)
    และระบบการตรวจสอบภายใน (internal audit) ที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้งโยกย้าย
    เลิกจ้างหัวหน้าหน่วยงานตรวจสอบภายใน
    หรือหน่วยงานอื่นใดที่รับผิดชอบเกี่ยวกับการตรวจสอบภายใน

(3) สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดตลาดหลักทรัพย์และกฎหมายที่เกี่ยวข้องกับธุรกิจของบริษัท

(4) พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
    และเสนอค่าตอบแทนของบุคคลดังกล่าว
    รวมทั้งเข้าร่วมประชุมกับผูสอบบัญชีโดยไม่มีฝ่ายจัดการเข้าร่วมประชุมด้วย อย่างน้อยปีละ 1
    ครั้ง

(5) พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์ ทั้งนี้
    เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

(6) จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัท
    ซึ่งมีรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อย
    ดังต่อไปนี้

    1.  ความเห็นเกี่ยวกับความถูกต้อง ครบถ้วน
        เป็นที่เชื่อถือได้ของรายงานทางการเงินของบริษัท

    2.  ความเห็นเกี่ยวกับความเพียงพอของระบบควบคุมภายในของบริษัท

    3.  ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
        ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

    4.  ความเห็นเกี่ยวกับความเหมาะสมของผู้สอบบัญชี

    5.  ความเห็นเกี่ยวกับรายการที่อาจมีความขัดแย้งทางผลประโยชน์

    6.  จำนวนการประชุมคณะกรรมการตรวจสอบ
        และการเข้าร่วมประชุมของกรรมการตรวจสอบแต่ละท่าน

    7.  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
        (charter) (โปรดดู เรื่องกฎบัตรคณะกรรมการตรวจสอบหน้า 89
        และรายงานคณะกรรมการตรวจสอบหน้า 93 )

    8.  รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

(7) ปฏิบัติการอื่นใดตามที่คณะกรรมการของบริษัทมอบหมาย
    ด้วยความเห็นชอบจากคณะกรรมการตรวจสอบ

คณะกรรมการตรวจสอบ
ได้จัดให้มีการประชุมเดือนละครั้งร่วมกับฝ่ายตรวจสอบภายในและฝ่ายจัดการเพื่อพิจารณาข้อเสนอแนะต่าง
ๆ ที่ฝ่ายตรวจสอบภายในได้ให้ความเห็นไว้ และสรุปประเด็นสาระสำคัญ ๆ
เสนอต่อที่ประชุมคณะกรรมการบริษัทต่อไป

8.2 การสรรหากรรมการ  คณะกรรมการสรรหาและพิจารณาค่าตอบแทน

คณะกรรมการบริษัทฯ ได้แต่งตั้งคณะกรรมการสรรหาและพิจารณาค่าตอบแทน
โดยมีขอบเขตการปฏิบัติหน้าที่ของคณะกรรมการสรรหาและพิจารณาค่าตอบแทนดังนี้

สรรหาและกำหนดค่าตอบแทนสำหรับตำแหน่งกรรมการ และกรรมการผู้จัดการใหญ่
มีหน้าที่และความรับผิดชอบดังนี้

1. สรรหาผู้ที่เห็นสมควรดำรงตำแหน่งกรรมการบริษัท
และนำเสนอคณะกรรมการบริษัทเพื่อพิจารณาอนุมัติหรือนำเสนอที่ประชุมผู้ถือหุ้นแล้วแต่กรณี 2.
สรรหาและพิจารณาค่าตอบแทนของผู้ที่เห็นสมควรดำรงตำแหน่งกรรมการผู้จัดการใหญ่
โดยพิจารณาจากหน้าที่ความรับผิดชอบ สถานะทางการเงินของบริษัท
และระดับอัตราค่าตอบแทนซึ่งเปรียบเทียบได้กับเกณฑ์มาตรฐานอุตสาหกรรมและนำเสนอคณะกรรมการบริษัทเพื่อพิจารณาอนุมัติ
3. พิจารณาผลการปฏิบัติงานของกรรมการผู้จัดการใหญ่ในแต่ละปี
เพื่อนำเสนอขออนุมัติปรับอัตราเงินเดือนหรือผลประโยชน์อื่นใดจากคณะกรรมการบริษัท 4.
ภารกิจอื่น ๆ ตามที่คณะกรรมการบริษัทมอบหมาย

8.3 ค่าตอบแทนกรรมการและผู้บริหารระดับสูง

1.  ค่าตอบแทนคณะกรรมการ (1 กรกฎาคม 2554 – 31 ธันวาคม 2554)

[]* ลำดับ 2, 6 เข้าเป็นกรรมการเมื่อวันที่ 26 ตุลาคม 2554

2.  ค่าตอบแทนผู้บริหารระดับสูง (1 กรกฎาคม 2554 – 31 ธันวาคม 2554)

[]

3.  ค่าตอบแทนอื่น (ถ้ามี) -ไม่มี-

8.4 การกำกับดูแลกิจการที่ดี (Good Corporate Governance)
นโยบายการกำกับดูแลกิจการที่ดี (Good Corporate Governance)
คณะกรรมการบริษัทมีความมุ่งมั่นที่จะบริหารงาน โดยยึดหลักการกำกับดูแลกิจการที่ดี
อันจะนำมาซึ่งการดำเนินกิจการอย่างโปร่งใสและเป็นธรรม
เพื่อก่อให้เกิดประโยชน์สูงสุดแก่ผู้ถือหุ้นและผู้มีส่วนได้เสียทุกกลุ่ม
โดยยึดหลักตามแนวทางของตลาดหลักทรัพย์แห่งประเทศไทย
และสมาคมส่งเสริมสถาบันกรรมการบริษัทไทย คณะกรรมการบริษัท
จึงปรับปรุงนโยบายการกำกับดูแลกิจการให้ครอบคลุมตามหลักเกณฑ์การประเมินการกำกับดูแลกิจการที่ดี
เพื่อให้คณะกรรมการ ผู้บริหาร และ พนักงาน ยึดถือเป็นแนวทางในการปฏิบัติและให้มีทัศนคติที่ดี
รวมทั้ง มีจิตสำนึกรับผิดชอบต่อผู้มีส่วนได้เสีย ดังนี้

1 องค์ประกอบและความรับผิดชอบของคณะกรรมการบริษัท คณะกรรมการบริษัทประกอบด้วยผู้ที่มี
ความรู้ ความเชี่ยวชาญ และประสบการณ์การทำงานจากหลากหลายสาขา
โดยปฏิบัติหน้าที่ตามที่ได้รับมอบหมายอย่างเต็มความสามารถ
เพื่อนำพาความเจริญก้าวหน้าและมั่นคงให้เกิดแก่บริษัท บริษัทจึงกำหนดแนวทางการปฏิบัติ
เพื่อให้เกิดการกำกับดูแลกิจการที่ดีดังนี้
1.1 โครงสร้างคณะกรรมการ

1.  ประกอบด้วยกรรมการที่ไม่มีส่วนร่วมในการบริหาร และ กรรมการที่มีส่วนร่วมในการบริหาร
    โดยจำนวนกรรมการของบริษัทจะมีจำนวนเท่าใด ให้เป็นไปตามที่ที่ประชุมผู้ถือหุ้นกำหนด
    แต่ต้องไม่น้อยกว่าห้าคน กรรมการจะถือหุ้นของบริษัทหรือไม่ก็ได้
    แต่กรรมการไม่น้อยกว่ากึ่งหนึ่งของจำนวนกรรมการทั้งหมดต้องเป็นผู้มีถิ่นฐานอยู่ในราชอาณาจักร

2.  มีจำนวนกรรมการอิสระไม่น้อยกว่า 1 ใน 3 ของจำนวนกรรมการ ทั้งคณะ
    ตามที่สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
    และตลาดหลักทรัพย์แห่ประเทศไทย (ตลท.) กำหนด เพื่อเป็นการถ่วงดุลในการบริหารจัดการ

3.  มีคุณสมบัติ และไม่มีลักษณะต้องห้ามตาม พ.ร.บ.บริษัทมหาชน จำกัด

4.  การแต่งตั้งกรรมการมีความโปร่งใส ชัดเจน และได้รับการแต่งตั้ง จากที่ประชุมผู้ถือหุ้น
    หรือคณะกรรมการ ในกรณีที่ตำแหน่งกรรมการว่างลงก่อนครบวาระ

1.  ความเป็นอิสระของคณะกรรมการ
    กรรมการอิสระมีคุณสมบัติตามประกาศคณะกรรมการกำกับหลักทรัพย์ และตลาดหลักทรัพย์กำหนด
    ดังนี้
    1.2.1 ถือหุ้นในแต่ละบริษัทไม่เกินร้อยละ 1 ของจำนวนหุ้นที่มีสิทธิออก เสียงทั้งหมด
    ของบริษัท บริษัทย่อย บริษัทร่วม บริษัทที่เกี่ยวข้อง หรือนิติบุคคลที่อาจมีความ ขัดแข้ง

  1.2.2 ไม่เป็นพนักงาน ลูกจ้าง ที่ปรึกษาที่ได้รับเงินเดือนประจำหรือมี อำนาจควบคุม ของบริษัท
  บริษัทย่อย บริษัทร่วม บริษัทที่เกี่ยวข้อง หรือนิติบุคคลที่มีความ ขัดแย้งกัน

  1.2.3 ไม่มีความสัมพันธ์ทางสายโลหิต หรือโดยการจดทะเบียนใน ลักษณะที่เป็นบิดา มารดา
  คู่สมรส พี่น้อง และบุตร รวมทั้งคู่สมรสของบุตรกับผู้บริหาร ผู้ถือหุ้น รายใหญ่
  ผู้มีอำนาจควบคุมหรือบุคคลที่จะได้รับการเสนอชื่อเป็นผู้บริหาร หรือผู้ มีอำนาจควบคุมของบริษัท
  หรือบริษัทย่อย

  1.2.4 ไม่มีความสัมพันธ์ทางธุรกิจกับบริษัท บริษัทย่อย บริษัทร่วม บริษัทที่เกี่ยวข้อง
  หรือนิติบุคคลที่อาจมีความขัดแย้ง และไม่มีลักษณะอื่นใดที่ทำให้ไม่สามารถให้
  ความเห็นอย่างเป็นอิสระในการดำเนินงานของบริษัท

2.  บทบาทหน้าที่ของคณะกรรมการ

  คณะกรรมการบริษัท มีอำนาจหน้าที่รับผิดชอบจัดการงานทั้งปวงของบริษัท ให้เป็นไปตามกฎหมาย
  วัตถุประสงค์ และข้อบังคับของบริษัท รวมทั้ง มติของที่ประชุมผู้ถือหุ้น

3.  วาระการดำรงตำแหน่งของกรรมการ

  1.4.1 ในการประชุมสามัญประจำปีทุกครั้งให้กรรมการหนึ่งในสามของจำนวน
  กรรมการทั้งหมดพ้นจากตำแหน่ง ถ้าจำนวนกรรมการที่จะพ้นจากตำแหน่งไม่
  อาจแบ่งออกให้ตรงเป็นสามส่วนได้ ก็ให้ออกโดยจำนวนใกล้ที่สุดกับส่วนหนึ่ง ในสาม
  การพ้นจากตำแหน่งของกรรมการ ตามวรรคหนึ่งในปีแรก และปีที่สอง
  ให้ใช้วิธีจับฉลากส่วนในปีต่อๆ ไปให้กรรมการซึ่งอยู่ในตำแหน่งนานที่สุดเป็นผู้ พ้นจากตำแหน่ง
  หากในคราวใดมีกรรมการหลายคนอยู่ในตำแหน่งมานานเท่า ๆ
  กันเป็นจำนวนมากกว่าจำนวนกรรมการที่ต้องพ้นจากตำแหน่งในคราวนั้น ให้
  กรรมการดังกล่าวพ้นจากตำแหน่งโดยใช้วิธีจับฉลาก ทั้งนี้ กรรมการซึ่งพ้นจาก
  ตำแหน่งตามวาระดังกล่าวอาจได้รับเลือกตั้งให้กลับมารับตำแหน่งอีกได้

  1.4.2 นอกจากการพ้นตำแหน่งตามวาระกรรมการจะพ้นจากตำแหน่งเมื่อ

  1.4.2.1 ตาย
                1.4.2.2 ลาออกโดยทำเป็นหนังสือยื่นต่อบริษัท
                1.4.2.3 ขาดคุณสมบัติหรือมีลักษณะต้องห้ามตามกฎหมาย
                1.4.2.4 ที่ประชุมผู้ถือหุ้นมีมติให้ออกด้วยคะแนนเสียงไม่น้อยกว่าสามในสี่ของ
  จำนวนผู้ถือหุ้นที่เข้าประชุมและ มีสิทธิออกเสียง และมีหุ้นนับรวมกัน
  ได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่เข้าประชุมและ มีสิทธิออกเสียง
                 1.4.2.5 ศาลมีคำสั่งให้ออก

  1.4.3 ถ้าตำแหน่งกรรมการว่างลงเพราะ เหตุอื่นนอกจากถึงคราวออก ตามวาระ ให้
  คณะกรรมการเลือกผู้ซึ่งมีคุณสมบัติและไม่มีลักษณะ ต้องห้ามตามกฎหมายเข้า เป็นกรรมการแทนใน
  การประชุมกรรมการคราวถัดไปด้วยคะแนนเสียงไม่น้อย
  กว่าสามในสี่ของจำนวนกรรมการที่ยังเหลืออยู่ เว้นแต่วาระ ของกรรมการที่ว่าง
  ลงจะเหลือน้อยกว่าสองเดือน

  1.4.4 ในกรณีที่ตำแหน่งกรรมการว่างลงจนเหลือน้อยกว่าจำนวนที่จะ เป็นองค์ประชุม ได้
  กรรมการที่เหลืออยู่จะทำการในนามของคณะกรรมการได้เฉพาะการจัดให้มี
  การประชุมผู้ถือหุ้นเพื่อเลือกตั้งกรรมการแทนตำแหน่งที่ว่างทั้งหมดเท่านั้น

  1.4.5 กรรมการซึ่งได้รับเลือกตั้งให้ดำรงตำแหน่งแทนตามข้อ 1.4.3 และ 1.4.4 ให้อยู่
  ในตำแหน่งได้เพียงเท่าวาระ ที่ยังเหลืออยู่ของกรรมการที่ตนแทนเท่านั้น

4.  คณะกรรมการเฉพาะเรื่องต่างๆ คณะกรรมการบริษัทแต่งตั้งคณะกรรมการเฉพาะเรื่องต่างๆ
    ขึ้นเพื่อช่วย ในการบริหารจัดการงานที่สำคัญ
    การศึกษาในรายละเอียดและกลั่นกรองงานตามความจำเป็นและเหมาะสม ดังนี้

  1.5.1 คณะกรรมการบริหาร

  1.5.2 คณะกรรมการตรวจสอบ

  1.5.3 คณะกรรมการสรรหาและพิจารณาค่าตอบแทน

  1.5.4 คณะอนุกรรมการบริหารชุดต่างๆ โดยกำหนดคุณสมบัติของคณะกรรมการแต่ละ
  เรื่องให้เป็นไปตามที่ ตลท. กำหนด และกรรมการบริษัทได้กำหนดขอบเขต
  หน้าที่ความรับผิดชอบของคณะกรรมการเฉพาะเรื่องชุดต่างๆ อย่างชัดเจน และ
  กำหนดให้มีการรายงานผลให้ที่ประชุมคณะกรรมการบริษัททราบทุกครั้ง

5.  การประชุมคณะกรรมการ

  บริษัทจัดให้มีการประชุมคณะกรรมการบริษัท คณะกรรมการบริหาร และ
  คณะกรรมการตรวจสอบเป็นประจำทุกเดือนอย่างน้อยเดือนละครั้ง
  เพื่อติดตามผลการดำเนินงานและ เรื่องอื่นๆที่เกี่ยวข้อง ยกเว้น
  คณะกรรมการสรรหาและพิจารณาค่าตอบแทน
  ให้จัดการประชุมเมื่อมีการสรรหาพิจารณาค่าตอบแทน และการประเมินผลงาน
  ของกรรมการผู้จัดการ โดยกรรมการควรเข้าประชุมคณะกรรมการทุกครั้ง
  หากมีเหตุจำเป็นทำให้เข้าประชุมไม่ได้ ให้แจ้งประธานคณะกรรมการทราบ และเปิดเผยจำนวน
  ครั้งที่กรรมการแต่ละท่านเข้าร่วมประชุมคณะกรรมการไว้ในรายงานประจำปีของบริษัทโดยบริษัทได้กำหนดให้มีเลขานุการบริษัท
  ทำหน้าที่ให้คำแนะนำและ ชี้แจงข้อมูลต่างๆ ที่คณะกรรมการควรทราบ และดูแลกิจกรรมต่างๆ
  ของคณะกรรมการ รวมทั้ง ประสานงานให้มี การปฏิบัติตามมติของคณะกรรมการบริษัท

  สำหรับปี 2554 (เดือนกรกฎาคม 2554 – ธันวาคม 2554)
  คณะกรรมการมีการประชุมตามวาระปกติ 6 ครั้ง
  โดยมีรายละเอียดจำนวนครั้งที่กรรมการแต่ละท่านเข้าร่วมประชุมคณะกรรมการดังนี้

1.  ศาสตราจารย์ ดร.บุญรอด บิณฑสันต์ 3 ครั้ง

2.  นายศุภเดช พูนพิพัฒน์ * 2 ครั้ง

3.  ดร.พรสิริ ปุณเกษม 6 ครั้ง

4.  รองศาสตราจารย์ ดร.สาธิต พะเนียงทอง 6 ครั้ง

5.  นายสุเวทย์ ธีรวชิรกุล 6 ครั้ง

6.  นายเดช บุลสุข* 2 ครั้ง

7.  นายเกษมสุข จงมั่นคง 6 ครั้ง

8.  นายสมบูรณ์ วงศ์รัศมี 6 ครั้ง

9.  นายสมเกียรติ มรรคยาธร 6 ครั้ง

  *ลำดับ 2, 6 เข้าเป็นกรรมการเมื่อวันที่ 26 ตุลาคม 2554

1.  การแบ่งแยกหน้าที่ระหว่างคณะกรรมการบริษัทกับฝ่ายจัดการ
    บริษัทได้กำหนดและแยกอำนาจหน้าที่ของคณะกรรมการบริษัทและของฝ่ายจัดการ ในระดับต่างๆ
    และประธานคณะกรรมการจะไม่เป็นบุคคลเดียวกับกรรมการผู้จัดการ
    และไม่มีส่วนร่วมในการบริหารงานประจำของบริษัท
    โดยเป็นไปตามหลักการแบ่งแยกหน้าที่ระหว่างกันตามนโยบายการกำกับดูแลกิจการ
    รวมทั้งการบริหารงาน มีการจัดแบ่งระดับและอำนาจในการตัดสินใจอย่างมีแบบแผน
    โดยฝ่ายจัดการมีความเป็นอิสระในการตัดสินใจหรือการบริหารจัดการ
    ภายใต้อำนาจดำเนินการที่กำหนดไว้ และคณะกรรมการบริษัทจะกำกับดูแล
    เพื่อให้การบริหารและจัดการบริษัทมีประสิทธิภาพและโปร่งใส

2.  การอบรมและพัฒนาความรู้กรรมการ
    กรรมการที่ได้รับการแต่งตั้งใหม่ทุกท่านจะได้รับทราบข้อมูลของบริษัทและข้อมูลธุรกิจของบริษัทที่เกี่ยวข้อง
    กฎระเบียบต่าง ๆ อย่างเพียงพอก่อนปฏิบัติหน้าที่ รวมทั้งจะได้รับการอบรม
    และพัฒนาความรู้อย่างต่อเนื่อง โดยเฉพาะหลักสูตรที่เกี่ยวข้องกับการปฏิบัติหน้าที่กรรมการ
    เพื่อช่วยให้กรรมการสามารถทำหน้าที่และกำกับดูแลกิจการของบริษัทอย่างมีประสิทธิภาพ

3.  การประเมินตนเองของคณะกรรมการ
    บริษัทกำหนดให้มีการประเมินผลตนเองในการปฏิบัติงานของคณะกรรมการบริษัท
    กรรมการตรวจสอบ ตามแนวทางของตลาดหลักทรัพย์แห่งประเทศไทยเป็นประจำทุกปี
    เพื่อให้สามารถสะท้อนถึงประสิทธิภาพในการปฏิบัติงานในหน้าที่
    และเพื่อปรับปรุงการปฏิบัติงานให้สอดคล้องกับแนวทางที่กำหนดไว้

4.  ภาวะผู้นำและวิสัยทัศน์ คณะกรรมการบริษัทได้กำหนดวิสัยทัศน์และ ภารกิจของบริษัท
    รวมทั้งทิศทางการดำเนินธุรกิจ นโยบายกลยุทธ์ และเป้าหมายต่างๆ ของบริษัท
    เพื่อให้ฝ่ายจัดการได้ใช้เป็นแนวทาง ในการจัดทำแผนงานต่างๆ
    ในการดำเนินธุรกิจรวมทั้งงบประมาณเป็นประจำทุกปี
    เพื่อสร้างความมั่นคงและเติบโตอย่างต่อเนื่อง

5.  ค่าตอบแทนกรรมการและผู้บริหารระดับสูง
    การจ่ายผลตอบแทนแก่คณะกรรมการเป็นการจ่ายในลักษณะของเบี้ยประชุมบำเหน็จกรรมการหรือผลตอบแทนรูปอื่น
    และกรรมการที่ปฏิบัติหน้าที่ในคณะกรรมการเฉพาะเรื่องต่างๆ เช่น คณะกรรมการตรวจสอบ
    คณะกรรมการบริหาร เป็นต้น จะได้รับค่าตอบแทนเพิ่มตามความเหมาะสม
    ซึ่งเป็นไปตามมติที่ประชุมสามัญผู้ถือหุ้นประจำปีส่วนการจ่ายผลตอบแทนแก่ผู้บริหารระดับสูงได้จ่ายเป็นเงินเดือน
    โบนัสหรือผลตอบแทนรูปอื่นตามผลงานบริษัท และการปฏิบัติงานของผู้บริหาร
    ซึ่งเปรียบเทียบได้กับเกณฑ์มาตรฐานอุตสาหกรรมในอุตสาหกรรมเดียวกันและให้เปิดเผยนโยบายผลตอบแทน
    และจำนวนค่าตอบแทนของกรรมการและผู้บริหารระดับสูงไว้ในรายงานประจำปีตามประกาศของ
    ก.ล.ต.

6.  แผนสืบทอดตำแหน่งผู้บริหารของบริษัท
    คณะกรรมการบริษัทได้มีการวางแผนการสืบทอดตำแหน่งและความต่อเนื่องในการบริหารงานที่เหมาะสมสำหรับตำแหน่งระดับผู้บริหารขึ้นไป
    เพื่อให้สอดคล้องกับการขยายธุรกิจ
    โดยดูแลให้มีการประเมินประสิทธิภาพและศักยภาพของผู้บริหาร
    ส่งเสริมเพื่อพัฒนาความรู้และทักษะให้เหมาะสม รวมทั้งติดตามผลการพัฒนาอย่างต่อเนื่อง

 2 สิทธิและความเท่าเทียมกันของผู้ถือหุ้น

2.1 สิทธิของผู้ถือหุ้น บริษัทได้มีการปฏิบัติต่อผู้ถือหุ้นทุกรายอย่างเท่าเทียมกันในการรับ
ข้อมูลข่าวสารต่าง ๆ ของบริษัทอย่างถูกต้องและทันเวลาและไม่กระทำการใด ๆ ที่มี
ลักษณะที่เป็นการจำกัดสิทธิในข้อมูลสารสนเทศต่าง ๆ และสิทธิขั้นพื้นฐานอื่นๆ เช่น
สิทธิในการเข้าร่วมประชุมผู้ถือหุ้น เพื่อรับทราบผลการดำเนินงานสิทธิการได้รับ
ส่วนแบ่งในผลกำไร/เงินปันผล และการอำนวยความสะดวกแก่ผู้ถือหุ้นในการใช้สิทธิใน เรื่องต่างๆ
เช่น การเสนอ วาระการประชุม การเสนอรายชื่อคณะกรรมการกรณีสรรหา
และแต่งตั้งใหม่หรือส่งคำถามเกี่ยวกับบริษัทล่วงหน้าก่อนวันประชุมผู้ถือหุ้น รวมทั้งสิทธิ
ในการออกเสียงของผู้ถือหุ้นต่อการลงความเห็นในเรื่องต่างๆ โดยผู้ถือหุ้นทุกรายมีสิทธิ
ออกเสียงตามประเภทของหุ้นที่ตนถือ เป็นต้น โดยบริษัทได้กำหนดให้มีหน่วยงานนัก ลงทุนสัมพันธ์
เพื่ออำนวยความสะดวกแก่ผู้ถือหุ้นในการใช้สิทธิในเรื่องต่างๆ

2.2 การประชุมผู้ถือหุ้น บริษัทจัดให้มีการประชุมสามัญผู้ถือหุ้นประจำปี เพื่อรายงานผลการ
ดำเนินงานของบริษัท โดยสนับสนุนให้คณะกรรมการบริษัทและคณะกรรมการชุดย่อย ต่างๆ
ตลอดจนผู้บริหารและฝ่ายงานที่เกี่ยวข้อง รวมทั้งผู้สอบบัญชี เข้าร่วมประชุมผู้
ถือหุ้นอย่างพร้อมเพรียงกัน โดยบริษัทจะจัดส่งหนังสือเชิญประชุมพร้อมข้อมูลต่าง ๆ ที่
เกี่ยวข้องกับการประชุมเพื่อประกอบการตัดสินใจล่วงหน้าก่อนการประชุมประกอบด้วย
วัตถุประสงค์และเหตุผลรวมทั้งความเห็นของคณะกรรมการ หลักเกณฑ์และวิธีการใน
การเข้าร่วมประชุมให้แก่ผู้ถือหุ้นล่วงหน้า รวมทั้งนำเสนอข้อมูลที่เกี่ยวข้องทั้งหมดบน
เว็บไซต์ของบริษัท และเปิดโอกาสให้ผู้ถือหุ้นแสดงความเห็นหรือสอบถามหรือเสนอ
ความคิดเห็นเรื่องต่าง ๆ ในที่ประชุมผู้ถือหุ้นเกี่ยวกับผลการดำเนินงานของบริษัท หรือ
ตามระเบียบวาระการประชุมตลอดจนการเสนอชื่อกรรมการก่อนการประชุม และ
ภายหลังจากการประชุมเสร็จสิ้น บริษัทจะจัดทำบันทึกรายงานการประชุม และนำส่ง
ตลาดหลักทรัพย์แห่งประเทศไทยภายใน 14 วัน

ในปี 2554 บริษัทฯ มีการจัดประชุมผู้ถือหุ้น 2 ครั้ง ดังนี้

ครั้งแรก บริษัทฯ ได้จัดให้มีการประชุมสามัญผู้ถือหุ้นในวันที่ 25 ตุลาคม 2554 โดยมี
คณะกรรมการบริษัทเข้าประชุมจำนวน 6 ท่าน ซึ่งประกอบด้วย ประธานกรรมการ ตรวจสอบ
ประธานกรรมการสรรหาและพิจารณาค่าตอบแทน ประธานกรรมการ บริหาร กรรมการบริษัท
กรรมการตรวจสอบ และกรรมการผู้จัดการใหญ่ มีผู้ถือหุ้นมา ประชุมด้วยตนเอง จำนวน 82 ราย
และผู้รับมอบฉันทะ จำนวน 55 ราย รวมทั้งสิ้น 137 ราย นับจำนวนหุ้นได้ 48,227,243 หุ้น
บริษัทฯ มีจำนวนหุ้นทั้งหมด 60,000,000 หุ้น จึงมีผู้ถือหุ้นและผู้รับมอบฉันทะเข้าประชุม
คิดเป็นร้อยละ 80.37 เกินกว่า 1 ใน 3
ของจำนวนหุ้นที่จำหน่ายได้ทั้งหมดครบเป็นองค์ประชุมตามข้อบังคับของบริษัทจึงได้ เปิดประชุม
และได้มอบหมายให้ นายสมเกียรติ มรรคยาธร กรรมการผู้จัดการใหญ่ เป็นผู้ดำเนินการประชุม
และมอบหมายให้ นายสุรชัย อัศวธีระเกียรติ์ เลขานุการ บริษัท เป็นผู้จดบันทึกการประชุม
พร้อมทั้งมอบหมายให้ นางนงลักษณ์ พุ่มน้อย ผู้สอบบัญชีรับอนุญาตเลขที่ 4172 จากบริษัท สำนักงาน
เอินส์ท แอนด์ ยัง จำกัด เป็น ตัวแทนผู้ถือหุ้นในการตรวจสอบคะแนนเสียงที่มีการลงมติในที่ประชุม

ครั้งต่อมา บริษัทฯ ได้จัดประชุมวิสามัญครั้งที่ 1 ประจำปี 2554 เมื่อวันที่ 26 ธันวาคม 2554
โดยมีคณะกรรมการบริษัทเข้าประชุม จำนวน 8 ท่าน ซึ่งประกอบด้วย รองประธาน กรรมการบริษัท
และประธานกรรมการบริหาร ประธานกรรมการตรวจสอบ ประธาน
กรรมการสรรหาและพิจารณาค่าตอบแทน รองประธานกรรมการบริหาร กรรมการบริษัท
กรรมการตรวจสอบ และ กรรมการผู้จัดการใหญ่ มีผู้ถือหุ้นมาประชุมด้วยตนเอง จำนวน 78 ราย
และผู้รับมอบฉันทะ จำนวน 74 ราย รวมทั้งสิ้น 152 ราย นับจำนวนหุ้นได้ 54,162,756 หุ้น
บริษัทฯ มีจำนวนหุ้นทั้งหมด 60,000,000 หุ้น จึงมีผู้ถือหุ้นและผู้รับ มอบฉันทะเข้าประชุม
คิดเป็นร้อยละ 90.27 เกินกว่า 1 ใน 3 ของจำนวนหุ้นที่จำหน่าย
ได้ทั้งหมดครบเป็นองค์ประชุมตามข้อบังคับของบริษัท จึงได้เปิดประชุม และได้มอบ หมายให้
นายสมเกียรติ มรรคยาธร กรรมการผู้จัดการใหญ่ เป็นผู้ดำเนินการประชุม และมอบหมายให้
นายสุรชัย อัศวธีระเกียรติ์ เลขานุการบริษัท เป็นผู้จดบันทึกการ ประชุม พร้อมทั้งมอบหมายให้
นางนงลักษณ์ พุ่มน้อย ผู้สอบบัญชีรับอนุญาตเลขที่ 4172 จากบริษัท สำนักงาน เอินส์ท แอนด์ ยัง
จำกัด เป็นตัวแทนผู้ถือหุ้นในการตรวจสอบ คะแนนเสียงที่มีการลงมติในที่ประชุม

2.3 นโยบายการจ่ายเงินปันผล บริษัทฯ มีนโยบายการจ่ายเงินปันผลให้แก่ผู้ถือหุ้นในแต่ละปี
โดยมีอัตราที่คาด ว่าจะจ่ายตามผลการดำเนินงานในอัตราที่ไม่ต่ำกว่าร้อยละ 50
ของกำไรสุทธิหลังหักภาษีแล้ว

 3 สิทธิของผู้มีส่วนได้เสียของบริษัท

บริษัทให้ความสำคัญกับสิทธิของผู้มีส่วนได้เสียทุกกลุ่มของบริษัท เช่น ผู้ถือหุ้น ลูกค้า คู่ค้า คู่แข่ง
เจ้าหนี้ พนักงานทุกระดับ รวมทั้ง สังคมชุมชนและสิ่งแวดล้อม เป็นต้น ให้ได้รับการปฏิบัติตาม
ความเหมาะสมและเสมอภาค เพื่อให้เกิดความสัมพันธ์และความร่วมมือที่ดีระหว่าง บริษัทกับผู้มี
ส่วนได้เสีย เพื่อเป็นปัจจัยที่จะช่วยส่งเสริมให้บริษัทสามารถเติบโตได้อย่างมั่นคงยั่งยืน โดย
กำหนดนโยบายในการปฏิบัติต่อผู้มีส่วนได้เสียอื่นนอกเหนือจากผู้ถือหุ้น ดังนี้

3.1 ด้านลูกค้า บริษัทตระหนักถึงความสำคัญของลูกค้าในการได้รับความพึงพอใจสูงสุดซึ่งมี
ผลต่อความสำเร็จของบริษัท ดังนี้

3.1.1 การปฏิบัติต่อลูกค้าถูกต้องตรงตามเงื่อนไขที่ตกลงกันกรณีที่ไม่สามารถ
ดำเนินการตามเงื่อนไขได้ ควรหาแนวทางปรับปรุงแก้ไข

3.1.2 ปฏิบัติต่อลูกค้าทุกรายอย่างเป็นธรรมและเท่าเทียมกัน

3.1.3 รักษาความสัมพันธ์อันดีกับลูกค้าตลอดเวลา

3.1.4 ให้ข้อมูลข่าวสารแก่ลูกค้าอย่างถูกต้อง เพียงพอและทันต่อเหตุการณ์ และรักษา
ความลับของลูกค้ารวมทั้งไม่นำข้อมูลลูกค้าไปใช้ประโยชน์ต่อตนเองและผู้ที่ เกี่ยวข้องโดยมิชอบ

3.1.5 จัดให้มีระบบหรือกระบวนการให้ลูกค้าสามารถร้องเรียนหรือแสดงความคิดเห็น
เกี่ยวกับการบริการของบริษัท

3.2 ด้านคู่ค้า คู่แข่ง และเจ้าหนี้ บริษัทมีการปฏิบัติต่อคู่ค้า คู่แข่ง และเจ้าหนี้อย่างเสมอภาค
และเป็นธรรมโดยคำนึงถึงประโยชน์สูงสุดของบริษัทและตั้งอยู่บนพื้นฐานของความ
ถูกต้องเหมาะสมและความสัมพันธ์ทางธุรกิจ โดยมีแนวปฏิบัติดังต่อไปนี้

3.2.1 ดำเนินธุรกิจที่ไม่ขัดต่อขนบธรรมเนียม จารีตประเพณีอันดีงาม และประพฤติ
ปฏิบัติภายใต้กรอบกติกาของการแข่งขันที่ดี

3.2.2 ปฏิบัติตามเงื่อนไข กฎข้อบังคับ หรือข้อตกลงต่างๆ กรณีที่ไม่สามารถปฏิบัติตาม
เงื่อนไขควรหาแนวทางปรับปรุงแก้ไขปัญหา

3.2.3 ให้ความสำคัญในการดูแลให้ได้รับการปฏิบัติอย่างเหมาะสม เสมอภาคและเป็น ธรรม

3.2.4 ไม่เรียก หรือไม่รับ หรือจ่ายผลประโยชน์ใดๆ ที่ไม่สุจริต รวมทั้งไม่ละเมิด
ความลับหรือล่วงรู้ความลับทางการค้าด้วยวิธีฉ้อฉล

3.2.5 สนับสนุนให้มีระบบหรือกระบวนการร้องเรียนต่างๆ เพื่อให้คู่ค้า คู่แข่ง และ
เจ้าหนี้สามารถติดต่อได้

3.3 ด้านพนักงาน บริษัทได้ตระหนักว่าพนักงานเป็นทรัพยากรที่มีคุณค่าและสำคัญยิ่งที่
สามารถให้บริษัทบรรลุเป้าหมายที่กำหนดไว้ โดยประสงค์ที่จะให้พนักงานมีความ ภาคภูมิใจในองค์กร
และมีโอกาสก้าวหน้าในการปฏิบัติงานอย่างเท่าเทียมกัน พนักงาน
จะได้รับการพัฒนาส่งเสริมให้มีความรู้ความสามารถอย่างทั่วถึงและต่อเนื่อง ดังนี้
3.3.1 มีความเป็นธรรมต่อพนักงานทุกคนโดยไม่เลือกปฏิบัติ

3.3.2 สนับสนุนและส่งเสริมกิจกรรมต่าง ๆ เพื่อให้พนักงานมีความภาคภูมิใจใน องค์กร
และสร้างความสัมพันธ์ระหว่างพนักงานด้วยกันและระหว่างพนักงาน กับองค์กร

3.3.3 ให้ความสำคัญในการดูแลให้พนักงานมีสวัสดิภาพต่าง ๆ เช่น กองทุนสำรอง เลี้ยงชีพ
การรักษาสุขภาพและดูแลความปลอดภัยและสภาพแวดล้อมในการ ทำงานอย่างสม่ำเสมอ

3.3.4 สนับสนุนและส่งเสริมการพัฒนาความรู้และความก้าวหน้าอย่างทั่วถึงและ ต่อเนื่อง

3.3.5 จัดให้มีระบบหรือกระบวนการที่ให้พนักงานร้องเรียนกรณีที่ไม่ได้รับความเป็น ธรรม

3.4 ด้านสังคมชุมชนและสิ่งแวดล้อม บริษัทมีความประสงค์ที่จะดำเนินธุรกิจโดยมีความ
รับผิดชอบต่อสังคม ชุมชน และสิ่งแวดล้อม โดยมีแนวปฏิบัติ ดังนี้

3.4.1 ปฏิบัติตามกฎหมายและข้อบังคับเกี่ยวกับสิ่งแวดล้อม

3.4.2 สนับสนุนให้ความช่วยเหลือและร่วมมือกับรัฐและชุมชน ในกิจกรรมของชุมชน สังคม
และสถาบันการศึกษา รวมทั้งรักษาขนบธรรมเนียม ประเพณีท้องถิ่นที่
หน่วยงานของบริษัทตั้งอยู่และส่งเสริมให้บริษัทในเครือประพฤติปฏิบัติเช่นกัน

3.4.3 ส่งเสริมให้พนักงานของกลุ่มบริษัทมีจิตสำนึกและความรับผิดชอบต่อสังคม
ชุมชนและสิ่งแวดล้อม

4.  สนับสนุนให้มีระบบหรือกระบวนการร้องเรียนต่างๆที่สามารถติดต่อสื่อสารกันได้

 4 การเปิดเผยข้อมูลและความโปร่งใส

4.1 การเปิดเผยข้อมูลที่สำคัญเกี่ยวกับบริษัท บริษัทมีนโยบายในการเผยแพร่ข้อมูลสารสนเทศ
ที่สำคัญต่าง ๆ ทั้งข้อมูลทางการเงินและไม่ใช่ทางการเงินอย่างครบถ้วนทันเวลาและ
เชื่อถือได้อย่างเท่าเทียมกันให้ผู้ถือหุ้นและผู้มีส่วนได้เสียรับทราบ ผ่านรายงานประจำปี
และเว็บไซต์ของบริษัท โดยครอบคลุมตามข้อพึงปฏิบัติที่ดีสำหรับกรรมการบริษัท
ตามที่ตลาดหลักทรัพย์ฯ กำหนดแนวทางไว้

4.2 ความสัมพันธ์กับผู้ลงทุน บริษัทจัดให้มีการเปิดเผยสารสนเทศที่สำคัญของบริษัทอย่าง
ครบถ้วนทันเวลา และเชื่อถือได้ ทั้งภาษาไทยและภาษาอังกฤษ โดยได้จัดตั้งหน่วยงานนัก
ลงทุนสัมพันธ์ (Investor Relations) เพื่อทำ หน้าที่ติดต่อสื่อสารกับนักลงทุนสถาบัน ผู้ถือ หุ้น
รวมทั้งนักวิเคราะห์และหน่วยงานภาครัฐที่เกี่ยวข้องอย่างเท่าเทียมและเป็นธรรม โดย
จัดหาอุปกรณ์ที่เหมาะสมเพื่อใช้ในการนำเสนอสารสนเทศหรือช่วยในการติดต่อสื่อสาร หรือขอข้อมูล

 5 การควบคุมภายในและการบริหารความเสี่ยง

คณะกรรมการดูแลให้มีระบบการควบคุมภายในและการบริหารความเสี่ยงที่เหมาะสม เพื่อให้
มั่นใจว่าการดำเนินงานหรือการปฏิบัติงานใด ๆ ของบริษัทเป็นไปอย่างมีประสิทธิภาพ และ
ประสิทธิผลตามนโยบาย ข้อบังคับ แผนงาน ตลอดจนกฎหมายหรือกฎระเบียบที่เกี่ยวข้อง
รวมทั้งทรัพย์สินต่าง ๆ ของบริษัทได้รับการดูแลป้องกัน และระวังรักษาให้อยู่ในสภาพพร้อม
สำหรับการนำไปใช้ประโยชน์จึงได้กำหนดแนวนโยบาย ดังนี้

5.1 การควบคุมภายใน บริษัทจัดให้มีระบบการควบคุมภายในที่เหมาะสม พร้อมจัดให้มี
ระบบตรวจสอบภายใน โดยมีสายตรวจสอบภายในที่มีความเป็นอิสระทำหน้าที่ตรวจ
สอบระบบการควบคุมภายในและการปฏิบัติงาน ของทุกหน่วยงาน เพื่อให้เกิดความ
มั่นใจว่าระบบการควบคุมภายในมีความเพียงพอเหมาะสมอยู่เสมอพร้อมทั้งให้ข้อ
เสนอแนะเพื่อปรับปรุงข้อบกพร่อง จุดอ่อน หรือพัฒนาระบบการควบคุมภายในให้มี ประสิทธิภาพยิ่งขึ้น
และมีระบบติดตาม โดยรายงานตรงต่อคณะกรรมการตรวจสอบ
รวมทั้งจัดให้คณะกรรมการบริษัทมีการประเมิน ความเพียงพอของระบบการควบคุม
ภายในอย่างน้อยปีละหนึ่งครั้ง

5.2 บริหารความเสี่ยง บริษัทจัดให้มีระบบการบริหารความเสี่ยงของบริษัท โดยคณะ
กรรมการบริหารความเสี่ยง (Risk Management Committee: RMC) ได้ทำหน้าที่ใน
การกำหนดนโยบาย และแนวทางบริหารความเสี่ยงของบริษัท ตามแนวทางการ บริหารความเสี่ยง
(Enterprise Risk Management: ERM) เพื่อใช้วิเคราะห์ความเสี่ยงของ
ธุรกิจพร้อมทั้งหามาตรการป้องกันและ แก้ไขความเสี่ยงที่สำคัญเพื่อให้ความเสี่ยงอยู่ใน
ระดับที่ยอมรับได้ รวมทั้งมีการติดตามอย่างสม่ำเสมอ เพื่อให้ผลการดำเนินงานของบริษัท
บรรลุตามวัตถุประสงค์และเป้าหมาย โดยดูแลการบริหารความเสี่ยงให้ครอบคลุมทั้ง บริษัท

 6 จริยธรรมทางธุรกิจ

บริษัทได้จัดทำจริยธรรมทางธุรกิจ และจรรยาบรรณของคณะ กรรมการบริษัท ผู้บริหาร และ
พนักงานอย่างชัดเจน เพื่อเป็นแนวทางในการปฏิบัติงานด้วยความซื่อสัตย์สุจริต
และเที่ยงธรรมเพื่อให้การดำเนินธุรกิจบรรลุวัตถุประสงค์
โดยคำนึงถึงความรับผิดชอบต่อผู้มีส่วนได้เสียทุกกลุ่มได้แก่ ผู้ถือหุ้น ลูกค้า คู่ค้า คู่แข่ง เจ้าหนี้
พนักงาน สังคม ชุมชนและ สิ่งแวดล้อม โดยชี้แจงให้คณะกรรมการบริษัท ผู้บริหาร
และพนักงานทุกระดับได้รับทราบและ ยึดถือเป็นแนวทางในการปฏิบัติ

 7 ความขัดแย้งของผลประโยชน์

บริษัทไม่สนับสนุนให้กรรมการ ผู้บริหาร และ พนักงานบริษัท ทำรายการที่เกี่ยวโยงกัน ที่นำไปสู่
ความขัดแย้งทาง ผลประโยชน์ได้ แต่หากเกิดกรณีที่เข้าข่ายเป็นรายการที่เกี่ยวโยงกัน ต้องได้รับ
การพิจารณาอย่างเหมาะสม โดยบริษัทได้กำหนดแนวทางในเรื่องความขัดแย้งทางผลประโยชน์
โดยให้ปฏิบัติตามแนวทางของ ตลท. เพื่อให้คณะกรรมการ ผู้บริหาร และพนักงานใช้เป็นแนวทาง
ในการปฏิบัติงาน โดยพิจารณาความขัดแย้งทางผลประโยชน์อย่างรอบคอบ ด้วยความซื่อสัตย์ สุจริต
อย่างมีเหตุผลและเป็นอิสระภายใต้กรอบจริยธรรมที่ดี โดยคำนึงถึงประโยชน์สูงสุดของ
บริษัทในการตัดสินใจดำเนินการต่าง ๆ ทางธุรกิจ ตลอดจนมีการเปิดเผยข้อมูลอย่างครบถ้วนเพื่อ
ผลประโยชน์ของบริษัทโดยรวมเป็นสำคัญ ทั้งนี้ บริษัทได้มีข้อกำหนดมิให้ผู้ที่มีส่วนได้เสียหรือ
เกี่ยวข้องในเรื่องใดเข้าร่วมประชุมในการตัดสินใจ หรืองดการแสดงความเห็นในเรื่องดังกล่าว
รวมทั้งกำหนดนโยบายและวิธีการดูแล ไม่ให้ผู้บริหารและผู้เกี่ยวข้องนำข้อมูลภายในของบริษัท
ไปใช้เพื่อประโยชน์ส่วนตน

7.1 รายการที่อาจมีความขัดแย้งทางผลประโยชน์ คณะกรรมการได้พิจารณารายการที่มีความ
ขัดแย้งทางผลประโยชน์ และรายการที่เกี่ยวโยงกันอย่างรอบคอบทุกครั้ง โดยกำหนดให้
รายงานรายละเอียดต่าง ๆ ได้แก่ คู่สัญญาความสัมพันธ์ มูลค่ารายการ เหตุผลและความ
จำเป็นโดยให้ปฏิบัติตามแนวทางของ ตลท. รวมทั้งแสดงไว้ในรายงานประจำปี

7.2 การดูแลการใช้ข้อมูลภายในของบริษัท กำหนดห้ามมิให้คณะกรรมการ ผู้บริหาร หรือ
หน่วยงานที่ได้รับทราบข้อมูลภายในเปิดเผยข้อมูลภายในแก่บุคคลภายนอกหรือบุคคลที่
ไม่มีหน้าที่เกี่ยวข้อง รวมทั้งห้ามมิให้ใช้ข้อมูลดังกล่าว เพื่อประโยชน์ส่วนตน

7.3 การเปลี่ยนแปลงการถือครองหลักทรัพย์ กำหนดให้คณะกรรมการบริษัทและผู้บริหาร
รายงานการเปลี่ยนแปลงการถือครองหลักทรัพย์ต่อ กลต. ตามมาตรา 59 แห่งพระราช
บัญญัติหลักทรัพย์และตลาดหลักทรัพย์ พ.ศ. 2535

7.4 การซื้อขายหลักทรัพย์ของบริษัท = ห้ามมิให้ซื้อขายหลักทรัพย์ของบริษัทก่อนที่งบการ
เงินจะเปิดเผยต่อสาธารณชน โดยบริษัทได้จัดให้มีการแจ้งการห้ามซื้อขายหลักทรัพย์
ของบริษัทในช่วงเวลาดังกล่าวทุกครั้ง

 8 จรรยาบรรณของกรรมการและผู้บริหาร (Ethics of Chief Executives and
Managers)

8.1 ความรับผิดชอบและการปฏิบัติต่อองค์กร
      8.1.1 ปฏิบัติตามจริยธรรมทางธุรกิจของบริษัท
      8.1.2 กำกับดูแลและปฏิบัติหน้าที่เพื่อให้มั่นใจว่าบริษัทปฏิบัติตามกฎหมาย วัตถุประสงค์
และข้อบังคับของบริษัทตลอดจนมติที่ประชุมผู้ถือหุ้น
      8.1.3 ปฏิบัติหน้าที่ด้วยความรับผิดชอบ ซื่อสัตย์สุจริต มีคุณธรรม และมีความยุติธรรม
ในการดำเนินธุรกิจ กล้าที่จะตัดสินใจหรือให้ความเห็นในสิ่งที่ถูกต้องในการ
บริหารงานของบริษัทอย่างเป็นอิสระด้วยความระมัดระวัง เพื่อผลประโยชน์ สูงสุดของบริษัท
และไม่เกี่ยวข้องในกิจการที่อาจนำความเสื่อมเสียมาสู่บริษัท
      8.1.4 ปฏิบัติหน้าที่อย่างเต็มกำลังตามความรู้ ความสามารถ และประสบการณ์ เพื่อ
ประโยชน์ของบริษัท
      8.1.5 ไม่แสวงหาประโยชน์อันมิชอบจากการปฏิบัติหน้าที่เพื่อประโยชน์ของตนเอง
รวมทั้งไม่มีส่วนได้เสียในกิจการที่เป็นธุรกิจที่เกี่ยวข้องกับบริษัท หรือธุรกิจที่มี
ลักษณะที่เป็นคู่แข่งของบริษัท และไม่กระทำการใด ๆ ที่จะนำความเสื่อมเสีย ชื่อเสียงมาสู่บริษัท
ไม่ว่าทางตรงหรือทางอ้อม
      8.1.6 ใฝ่หาความรู้ในธุรกิจของบริษัทรวมทั้งข้อกฎหมาย กฎระเบียบ หรือข้อกำหนด
ที่เกี่ยวข้องที่มีผลต่อการปฏิบัติหน้าที่ในฐานะกรรมการและผู้บริหาร
      8.1.7 วางตนให้เหมาะสมในฐานะตัวแทนขององค์กรต่อบุคคลภายนอก และประพฤติ
ตนอยู่ในกรอบศีลธรรมประเพณีอันดีงาม
      8.1.8 พึงเปิดเผยข้อมูลและนำเสนอข้อมูลต่าง ๆ ของบริษัท อย่างถูกต้องครบถ้วนตาม
ความเป็นจริงอย่างสม่ำเสมอ และทันเวลา เพื่อให้การดำเนินงานเป็นไปอย่างมี ประสิทธิภาพ
8.2 ความรับผิดชอบและการปฏิบัติต่อผู้ถือหุ้น
      8.2.1 ปฏิบัติหน้าที่ให้เป็นไปตามมติที่ประชุมผู้ถือหุ้นด้วยความซื่อสัตย์สุจริต มีความ ยุติธรรม
ยึดมั่นในหลักการ และมีความกล้าที่จะตัดสินใจ หรือให้ความเห็นในสิ่ง ที่ถูกต้องด้วยความระมัดระวัง
และเป็นธรรมต่อผู้ถือหุ้นทุกราย
      8.2.2 รักษาสิทธิประโยชน์ของผู้ถือหุ้นทุกรายอย่างเท่าเทียมกัน เพื่อให้แน่ใจว่าสิทธิ
ของผู้ถือหุ้นได้รับการเอาใจใส่ดูแล
      8.2.3 จัดให้มีหน่วยงานนักลงทุนสัมพันธ์และช่องทางอื่นๆ ในการอำนวยความสะดวก
ต่อผู้ถือหุ้นในการใช้สิทธิหรือสอบถามข้อมูลข่าวสารต่างๆของบริษัท
8.3 ความรับผิดชอบและการปฏิบัติต่อลูกค้า
      8.3.1 ปฏิบัติต่อลูกค้าทุกรายอย่างเป็นธรรมและเท่าเทียมกัน
      8.3.2 จัดให้มีระบบความปลอดภัยและสวัสดิภาพต่อลูกค้า
      8.3.3 ปฏิบัติต่อลูกค้าด้วยความสุภาพ และเป็นที่วางใจได้ของลูกค้า และรักษา
ความสัมพันธ์อันดีกับลูกค้า
      8.3.4 ปฏิบัติต่อลูกค้าตามข้อตกลงหรือเงื่อนไขต่างๆ ที่กำหนด กรณีที่ไม่สามารถ
ดำเนินการตามเงื่อนไขได้ควรหาแนวทางปรับปรุงแก้ไข
      8.3.5 ไม่ให้ความหวังแก่ลูกค้าหรือคำมั่นในเรื่องที่ตนเองไม่มีอำนาจที่จะกระทำการ นั้นได้
      8.3.6 นำเสนอข้อมูลข่าวสารแก่ลูกค้าอย่างถูกต้อง เพียงพอ และทันต่อเหตุการณ์ และ
รักษาความลับของลูกค้า รวมทั้งไม่นำข้อมูลลูกค้าไปใช้ประโยชน์ต่อตนและผู้ที่ เกี่ยวข้องโดยมิชอบ
      8.3.7 จัดให้มีระบบหรือกระบวนการให้ลูกค้าสามารถร้องเรียนหรือแสดงความคิดเห็น
เกี่ยวกับการบริการและคุณภาพสินค้า
8.4 ความรับผิดชอบและ การปฏิบัติต่อคู่ค้า คู่แข่ง และเจ้าหนี้
      8.4.1 ปฏิบัติในการดำเนินธุรกิจภายใต้กรอบกติกาของการค้า และการแข่งขันที่ดีอย่าง
เสมอภาคเป็นธรรม
      8.4.2 ปฏิบัติต่อคู่ค้า คู่แข่ง และเจ้าหนี้ให้ได้รับการปฏิบัติอย่างเหมาะสม ตามเงื่อนไข
กฎข้อบังคับ หรือข้อตกลงต่าง ๆ กรณีที่ไม่สามารถปฏิบัติตามเงื่อนไขได้ ควรหา
แนวทางปรับปรุงแก้ไขปัญหา โดยยึดหลักของความถูกต้องสมเหตุสมผล
      8.4.3 ไม่เรียก หรือรับผลประโยชน์ใด ๆ ที่ไม่สุจริต รวมทั้งไม่สนับสนุนให้มีการจ่าย
ผลประโยชน์ใด ๆ เพื่อเป็นการให้ได้มาซึ่งผลประโยชน์ของตนเองหรือพวกพ้อง
      8.4.4 การให้ข้อมูลใดๆ เกี่ยวกับบริษัทต้องอยู่บนพื้นฐานของความถูกต้อง ระมัดระวัง
      8.4.5 ไม่ละเมิดหรือแสวงหาข้อมูล/ความลับทางการค้าด้วยวิธีฉ้อฉล และไม่ทำลาย
ชื่อเสียง ด้วยการกล่าวร้าย ปราศจากความจริง เพื่อผลประโยชน์ของตนเอง
      8.4.6 จัดให้มีระบบหรือกระบวนการร้องเรียนต่างๆ เพื่อให้คู่ค้า คู่แข่งและเจ้าหนี้
สามารถติดต่อได้
8.5 ความรับผิดชอบและการปฏิบัติต่อสังคม ชุมชน และสิ่งแวดล้อม
      8.5.1 ดำเนินธุรกิจที่ไม่ขัดต่อขนบธรรมเนียม จารีตประเพณี ศีลธรรมอันดีงาม ปฏิบัติ
ตามกฎหมาย และข้อบังคับเกี่ยวกับด้านความปลอดภัย อาชีวอนามัย และ สิ่งแวดล้อม
หรือข้อกำหนดต่าง ๆ
      8.5.2 ให้ความช่วยเหลือและร่วมมือกับรัฐและ ชุมชน ในกิจกรรมของสังคมชุมชน
สิ่งแวดล้อมสถาบันการศึกษาและกิจกรรมทางการเมือง รวมทั้งรักษาขนบ
ธรรมเนียมประเพณีท้องถิ่นที่บริษัทตั้งอยู่และส่งเสริมให้บริษัทในเครือ ประพฤติปฏิบัติเช่นกัน
      8.5.3 สร้างจิตสำนึกให้พนักงานของกลุ่มบริษัทมีความรับผิดชอบต่อสังคม ชุมชนและ
สิ่งแวดล้อมรวมทั้งสร้างความเข้าใจกับสังคมชุมชนในบริเวณที่บริษัทตั้งอยู่
เพื่อให้เกิดความร่วมมือระหว่างกัน
      8.5.4 จัดให้มีระบบการบริหารจัดการ ความปลอดภัย อาชีวอนามัย และสภาพแวดล้อม
ในการทำงานตามที่กฎหมายกำหนด รวมถึงการป้องกันผลกระทบและดูแลรักษา สิ่งแวดล้อม
โดยให้มีเครื่องมือเครื่องใช้อุปกรณ์ด้านความปลอดภัยต่าง ๆ ในการ ปฏิบัติงาน
      8.5.5 จัดให้มีระบบหรือกระบวนการร้องเรียนต่างๆ เพื่อให้สามารถติดต่อได้
8.6 ความรับผิดชอบและการปฏิบัติต่อพนักงาน
      8.6.1 ดูแลและปฏิบัติต่อพนักงานด้วยความเป็นธรรม ทั้งในด้านผลตอบแทน การ
แต่งตั้งโยกย้าย การให้รางวัลและการลงโทษ รวมทั้งสวัสดิการโดยตั้งอยู่บน
พื้นฐานของความรู้ความสามารถและความเหมาะสม
      8.6.2 ส่งเสริมพนักงานให้มีความมั่นคงก้าวหน้าในหน้าที่การงาน การศึกษาต่อใน
ระดับที่สูงขึ้น รวมทั้งความเป็นอยู่ส่วนตัว โดยให้โอกาสอย่างทั่วถึงและ
สม่ำเสมอและหลีกเลี่ยงการกระทำใด ๆ ที่ไม่เป็นธรรม
      8.6.3 ดูแลรักษาสภาพแวดล้อมในการปฏิบัติงานให้พนักงานมีความปลอดภัยต่อชีวิต
และทรัพย์สิน
      8.6.4 รับฟังข้อคิดเห็นและข้อเสนอแนะจากพนักงานทุกระดับอย่างเท่าเทียมกัน
      8.6.5 จัดให้มีระบบหรือกระบวนการให้พนักงานร้องเรียนกรณีที่ไม่ได้รับความเป็น ธรรม
      8.6.6 ปกครองพนักงานด้วยทัศนคติที่ดี สุภาพ เมตตาปราณีและเป็นธรรม ไม่ใช้อำนาจ
หน้าที่ในทางมิชอบ
      8.6.7 เคารพต่อความเป็นปัจเจกชน ความเป็นส่วนตัวของพนักงาน ไม่นำข้อมูลส่วนตัว
เช่น เงินเดือน ประวัติการรักษาพยาบาล ครอบครัว ไปเปิดเผยให้กับ
บุคคลภายนอกหรือผู้ที่ไม่เกี่ยวข้อง เว้นแต่เป็นข้อมูลที่ต้องเปิดเผยต่อ
บุคคลภายนอกที่เกี่ยวข้องตามบทบังคับของกฎหมาย
      8.6.8 สร้างแรงจูงใจให้พนักงานเกิดความภาคภูมิใจในองค์กร และสร้างความสัมพันธ์
ระหว่างพนักงานด้วยกัน และระหว่างพนักงานกับองค์กร
      8.6.9 ปลูกฝังให้พนักงานทุกคนมีจิตสำนึกคำนึงถึงผลประโยชน์ขององค์กรหรือ
ส่วนรวมมากกว่าส่วนตน โดยประพฤติและปฏิบัติตนให้เป็นตัวอย่างที่ดี น่าเชื่อถือแก่พนักงาน
      8.6.10 ดำเนินการให้พนักงานทุกระดับเข้าใจในเรื่องจริยธรรมทางธุรกิจของบริษัท
จรรยาบรรณของ พนักงาน รวมทั้งบทบาทหน้าที่ซึ่งพนักงานสามารถปฏิบัติได้
เพื่อส่งเสริมให้เกิดพฤติกรรมที่อยู่ในกรอบของจรรยาบรรณอย่างทั่วถึงทั้งองค์กร
8.7 ความขัดแย้งทางผลประโยชน์ และ การเปิดเผยข้อมูล
      8.7.1 ดูแลและควบคุมข้อมูลภายในของบริษัท และข้อมูลอื่น ๆ ที่เกี่ยวข้องกับบริษัท
และไม่พึงเปิดเผยข้อมูลอันเป็นความลับของบริษัทต่อบุคคลภายนอก
      8.7.2 เปิดเผยข้อมูลสารสนเทศอย่างเพียงพอ ทันเวลา ถูกต้อง และโปร่งใสโดย
สม่ำเสมอตามหลักเกณฑ์ต่าง ๆ ที่กำหนด และ ระมัดระวังไม่ให้ผู้มีส่วนได้เสีย
เกิดความสำคัญผิดหรือความสับสน ในข้อมูลสารสนเทศ
      8.7.3 ไม่แสวงหาผลประโยชน์ให้ตนเองและพวกพ้อง จากตำแหน่งหน้าที่และข้อมูล
อันเป็นความลับของบริษัท
      8.7.4 ระมัดระวังในการทำรายการระหว่างกันในกลุ่มบริษัท โดยคำนึงถึงประโยชน์
สูงสุดของ กลุ่มบริษัทเป็นสำคัญและต้องไม่ขัดต่อกฎระเบียบของทางราชการ และข้อบังคับของบริษัท
นำเสนอข้อมูลและปฏิบัติตามหลักเกณฑ์ กรณีที่มีการ
ปฏิบัติเข้าข่ายเป็นรายการเกี่ยวโยงตามที่ตลาดหลักทรัพย์แห่งประเทศไทย กำหนด
      8.7.5 กรรมการและผู้บริหารที่อาจมีส่วนได้เสียกับรายการที่อาจขัดแย้งทาง ผล
ประโยชน์นั้น ๆ จะไม่มีส่วนเกี่ยวข้องในการพิจารณาตัดสินใจ แต่สามารถเข้า
ร่วมรับฟังในที่ประชุมได้
      8.7.6 ไม่พึงรับเป็นกรรมการหรือที่ปรึกษาในบริษัทอื่นที่อาจก่อให้เกิดความขัดแย้ง
ทางผลประโยชน์กับบริษัท เว้นแต่ จะได้รับความเห็นชอบจากที่ประชุมคณะ กรรมการบริษัท

 9 จรรยาบรรณของพนักงาน (Ethics of Employees)

9.1 จรรยาบรรณที่พึงปฏิบัติต่อตนเอง และเพื่อนร่วมงาน
      9.1.1 มีทัศนคติที่ดี ให้เกียรติและ ยกย่องผู้อื่น เคารพและเชื่อฟังผู้บังคับบัญชา
      9.1.2 ปฏิบัติหน้าที่ด้วยความซื่อสัตย์สุจริต มีคุณธรรม ทุ่มเทและขยันหมั่นเพียร
      9.1.3 ยึดมั่นในกติกากฎระเบียบที่กำหนดไว้ ไม่แข่งขันกับผู้อื่นนอกกฏเกณฑ์ และ ไม่ให้ร้าย
หรือใส่ความผู้อื่น
      9.1.4 ปฏิบัติตนอยู่ภายในกรอบศีลธรรม ขนบธรรมเนียมประเพณีอันงดงาม
      9.1.5 ปฏิบัติต่อผู้อื่นอย่างจริงใจ มีอัธยาศัยไมตรีที่ดี มีความสามัคคี ช่วยเหลือเกื้อกูลกัน
      9.1.6 พัฒนาตนเองให้มีความรอบรู้อยู่เสมอถ่ายทอดความรู้และประสบการณ์การ
ทำงานให้เพื่อนร่วมงานทุกระดับ
9.2 จรรยาบรรณที่มีต่อบริษัท
      9.2.1 มุ่งมั่นต่อวิสัยทัศน์/ภารกิจ/ค่านิยมหลัก/และจรรยาบรรณของบริษัท และปฏิบัติ
ตามอย่างเคร่งครัด
      9.2.2 ทำหน้าที่เป็นตัวแทนของบริษัท ช่วยเสริมสร้างภาพพจน์ของบริษัท
      9.2.3 ไม่เรียก รับ หรือรับทรัพย์อื่นใดจากลูกค้า หรือผู้ที่ทำธุรกิจกับบริษัท นอกเหนือ
จากระเบียบที่บริษัทกำหนด
9.3 จรรยาบรรณที่มีต่อลูกค้า
      9.3.1 รักษาความลับของลูกค้าและไม่แสวงประโยชน์จากความไว้วางใจของลูกค้า เพื่อ
ตนเองหรือกลุ่ม
      9.3.2 ให้บริการแก่ลูกค้าด้วยความยินดี จริงใจ และเสมอภาคกันบนพื้นฐานของความ
ซื่อสัตย์
      9.3.3 ไม่ให้ความหวัง หรือสัญญากับลูกค้า โดยที่ตนเองไม่มีอำนาจที่จะกระทำการนั้น ได้
9.4 จรรยาบรรณที่มีต่อสังคม
      9.4.1 ให้ความช่วยเหลือ หรือมีส่วนร่วมในกิจกรรมทางสังคมในโอกาสที่เหมาะสม
ตามสมควรแก่ฐานะ
      9.4.2 เข้ามีส่วนร่วมในกิจกรรมทางการเมืองตามสิทธิและเสรีภาพภายใต้บทบัญญัติ
แห่งกฎหมายรัฐธรรมนูญ
      9.4.3 ไม่สนับสนุนกิจกรรมใด ๆ ที่เป็นภัยต่อสังคม หรือศีลธรรมอันงดงาม หรือเป็น
การส่งเสริมอบายมุข

 10 นโยบายว่าด้วยทรัพย์สินทางปัญญาและการใช้เทคโนโลยีสารสนเทศและการสื่อสาร

บริษัทมีนโยบายว่าด้วยทรัพย์สินทางปัญญาและการใช้เทคโนโลยีสารสนเทศและการสื่อสาร ดังนี้
      1. บริษัทจะไม่ละเมิดลิขสิทธิ์ สิทธิบัตร และเครื่องหมายการค้าของบุคคลอื่นโดยเด็ดขาด
      2. พนักงานของบริษัท มีหน้าที่รักษาความลับทางการค้า วิธีประกอบธุรกิจที่เป็นความลับ
ไม่ว่าจะเป็นของบริษัท ลูกค้า หรือคู่ค้า
      3. พนักงานของบริษัท ต้องใช้คอมพิวเตอร์เพื่อประโยชน์ในการทำงาน ไม่ใช้ คอมพิวเตอร์
ไปในทางที่ผิดกฎหมาย ศีลธรรม ขนบธรรมเนียมและจารีตประเพณี
      4. พนักงานของบริษัทต้องใช้โปรแกรมคอมพิวเตอร์ที่มีลิขสิทธิ์ถูกต้อง ห้ามติดตั้งและ ใช้
งานโปรแกรมคอมพิวเตอร์ที่มีลิขสิทธิ์ไม่ถูกต้องในบริษัทโดยเด็ดขาด
      5. บริษัทจะเข้าตรวจสอบ ค้นหา ติดตาม และควบคุมการใช้ระบบสารสนเทศของ พนักงาน
ของบริษัท เพื่อป้องกันความปลอดภัยในระบบของบริษัท

   11 นโยบายการส่งเสริมการใช้ทรัพยากรอย่างมีประสิทธิภาพ

บริษัทมีนโยบายส่งเสริมการใช้ทรัพยากรที่มีอยู่อย่างจำกัด เพื่อให้เกิดประโยชน์สูงสุด โดยต้องไม่
กระทบต่อกระบวนการผลิต คุณภาพสินค้า ความปลอดภัย และความเป็นอยู่โดยปกติของพนักงาน
โดยบริษัทมีการตั้งคณะกรรมการอนุรักษ์พลังงานขึ้น เพื่อทำงานในด้านการอนุรักษ์พลังงานและ
ใช้ทรัพยากรที่มีอยู่อย่างมีประสิทธิภาพ โดยคณะกรรมการจะมีการประชุมเป็นประจำทุกเดือน
เพื่อรับทราบผลการใช้พลังงานของแต่ละพื้นที่ของบริษัท และกำหนดมาตรการในการใช้พลังงาน
ของบริษัท มีการรณรงค์ให้พนักงานร่วมกันอนุรักษ์พลังงาน โดยการปิดป้ายการรณรงค์ การ
ประกาศเสียงตามสาย เป็นต้น

   12 นโยบายด้านสิทธิมนุษยชน

กลุ่มบริษัท ปทุมไรซมิล แอนด์ แกรนารี จำกัด (มหาชน) มีนโยบายด้านสิทธิมนุษยชนตามหลัก
ปฏิญญาสากลว่าด้วยสิทธิมนุษชนหลักขององค์การสหประชาชาติ ซึ่งเป็นสิทธิเกี่ยวกับการปฏิบัติ
ต่อพนักงานของบริษัทฯ ตลอดจนผู้มีส่วนได้ส่วนเสียและบุคคลต่อไป ดังนี้

1.  บริษัทฯ เปิดโอกาสพนักงานทุคนมีสิทธิเท่าเทียมกันในการทำงาน ภายใต้กฎระเบียบ ข้อบังคับ
    และประกาศ คำสั่งต่าง ๆ ของบริษัทฯ 2. บริษัทฯ เปิดโอกาสให้พนักงานหรือบุคคลภายนอก
    ได้แสดงความคิดเห็นหรือเสนอแนะ ต่าง ๆ ได้โดย ชอบธรรม โดยผ่านช่องทางข้อเสนอแนะ
    (Suggestion) ของบริษัทฯ หรือ ผ่านฝ่ายประชาสัมพันธ์หรือผ่านเว็บไซต์ ของบริษัทฯ 3.
    บริษัทฯ มีการดำเนินงานโดยความชอบธรรม ไม่มีการแบ่งแยกชนชั้น ระหว่างพนักงาน คู่ค้า
    และประชาชนทั่วไป โดยให้บริการที่เท่าเทียมกันและเป็นไปตามขั้นตอนการทำงาน
    ของบริษัท 4. บริษัทฯ จะไม่ข้องเกี่ยวกับหน่วยงานหรือบุคคลอื่น ๆ
    ที่ละเมิดสิทธิมนุษยชนทุกกรณี

 13 นโยบายด้านการมีส่วนร่วมกับสังคม (CSR)

ด้วยกลุ่มบริษัท ปทุมไรซมิล แอนด์ แกรนารี จำกัด (มหาชน) การดำเนินธุรกิจภายใต้การกำกับ
กิจการที่ดีตามหลักธรรมาภิบาลและคำนึงถึงผู้มีส่วนได้ส่วนเสียที่เกี่ยวข้องทั้งภายในและภายนอก
บริษัทฯ โดยมุ่งเน้นในการมีส่วนร่วมกับสังคม (CSR : Corporate Social Responsibility)
บริษัทฯ จึงมีนโยบายดำเนินการจัดกิจกรรมต่าง ๆ สำหรับพนักงาน ชุมชน และสังคมอย่างสม่ำเสมอ
ตลอดจนมีส่วนร่วมในการรักษาสิ่งแวดล้อม ดังนี้

1. กิจกรรมด้านการให้ทุนการศึกษา 2. กิจกรรมวันเด็ก
กิจกรรมเยี่ยมบ้านเด็กอ่อนและบ้านพักคนชรา 3. กิจกรรมส่งเสริมศิลปวัฒนธรรมและประเพณีไทย
4. กิจกรรมบริจาคเงินและข้าวสารเพื่อช่วยเหลือสาธารณะประโยชน์ 5.
กิจกรรมร่วมรักษาสิ่งแวดล้อม

 14 การร้องเรียนต่อคณะกรรมการตรวจสอบ
ผู้มีส่วนได้ส่วนเสียสามารถรายงานหรือร้องเรียนในเรื่องที่อาจทำให้เกิดความเสียหายต่อบริษัท
โดยสามารถร้องเรียนได้โดยตรงต่อคณะกรรมการตรวจสอบของบริษัททาง E-Mail:
auditcom@patumrice.co.th

 15 บุคลากร บุคลากรของกลุ่มบริษัท ปทุมไรซมิล แอนด์ แกรนารี จำกัด (มหาชน) ณ 31
ธันวาคม 2554 รวม ทั้งสิ้น 429 คน โดยมีรายละเอียดดังนี้

[]

ผลตอบแทนรวมของพนักงานทั้งหมด (เงินเดือนและค่าแรงและผลประโยชน์อื่นของพนักงาน)
รวมเป็นเงินทั้งหมด 73,433,656 ล้านบาท (ดูหมายเหตุประกอบงบการเงินในข้อ 27)

นโยบายการพัฒนาบุคลากร ทางบริษัทฯ มีแผนการพัฒนาบุคลากรอย่างมีระบบ โดยเริ่มตั้งแต่รับ
พนักงานใหม่มาทำงาน มีการปฐมนิเทศ เพื่อให้ความรู้ความเข้าใจต่อกฎระเบียบและทำให้
พนักงานมีความเข้าใจต่อธรรมเนียมปฏิบัติของบริษัทมากขึ้น ต่อจากนั้น ทางหน่วยงานของ
พนักงานจะจัดการฝึกอบรมตามคู่มือการฝึกอบรม (ตามข้อกำหนด ISO9001:2008) จากนั้นจึงเป็น
การฝึกงานในหน้าที่จริง ในระหว่างปีหรือตามที่เห็นสมควรก็ยังมีการฝึกอบรมอื่น ๆ อีกที่
เหมาะสมกับหน้าที่การงานของพนักงานนั้น ๆ ซึ่งทั้งหมดนี้จะอยู่ในแผนการพัฒนาและฝึกอบรม
พนักงานของบริษัทที่ผู้บริหารของบริษัทจะเป็นผู้อนุมัติตั้งแต่ต้นปี

บริษัทฯ ได้จัดให้มีการฝึกอบรมภายใน (In-house Training) ตั้งแต่เดือน กรกฎาคม 2554 –
ธันวาคม 2554 ดังนี้

1.  ความรู้เบื้องต้นของงานบริหารกลยุทธ์และระบบงาน เมื่อวันที่ 21 กรกฎาคม 2554

2.  ระบบทางเดินอาหาร ทางเดินหายใจและปฐมพยาบาลเบื้องต้น เมื่อวันที่ 24 สิงหาคม 2554

3.  การสร้างทีมขาย ที่สร้างผลงาน เมื่อวันที่ 31 สิงหาคม 2554

4.  อาหารฮาลาล และแนวทางปฏิบัติเพื่อการอุตสาหกรรม เมื่อวันที่ 12 กันยายน 2554

5.  การอนุรักษ์พลังานแบบมีส่วนร่วม เมื่อวันที่ 3 ตุลาคม 2554

6.  โทษและพิษภัยสิ่งเสพติดในสถานประกอบกิจการ เมื่อวันที่ 5 ตุลาคม 2554

บริษัทฯ ได้จัดให้มีการฝึกอบรมภายนอก (Public Training) ตั้งแต่เดือน กรกฎาคม 2554 –
ธันวาคม 2554 ดังนี้

1.  การพัฒนาองค์กรไปสู่ HAPPY WORKPLACE อย่างยั่งยืน เมื่อวันที่ 12 กันยายน 2554

2.  เตรียมลงทุนในต่างประเทศอย่างไร ภายใต้ AEC เมื่อวันที่ 14 กันยายน 2554

3.  Export Clinic ครั้งที่ 2 เมื่อวันที่ 20 กันยายน 2554

4.  ยุทธศาสตร์การพัฒนาระบบโลจิสติกส์ของประเทศไทยเพื่อเตรียมการรองรับการเปิดเสรี AEC
    2013 เมื่อวันที่ 23 กันยายน 2554

5.  การสอบเทียบไม้บรรทัด สายวัด และตลับเมตร เมื่อวันที่ 29 - 30 กันยายน 2554

6.  เจาะลึกปัญหาการบันทึกบัญชี การส่งเสริมการขาย ตามมาตรฐานการบัญชีปรับปรุงใหม่เมื่อวันที่
    24 พฤศจิกายน 2554

7.  Creative Sales and Marketing Plan Course รุ่น 5 เมื่อวันที่ 21 ธันวาคม 2554

8.  Software Direct soft 5 Basic & Advance PLC เมื่อวันที่ 22 ธันวาคม 2554